Diari Oficial de la Generalitat Valenciana


Sumari del DOGV 1621, del 13-09-1991 (1991/822583)

RESOLUCIÓ de 2 de setembre de 1991, de la Universitat d'Alacant, per la qual es convoquen proves selectives per a l'accés lliure en la plantilla de personal laboral d'aquesta.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   1621

Data del DOGV
:   13-09-1991

Secció del DOGV
:   AUTORITATS I PERSONAL

Número del document
:   1991/822583


Data del document
:   02-09-1991

Organisme emissor
:   Universitat d'Alacant

Tipus de document
:   Resolució

RESOLUCIO de 2 de setembre de 1991, de la Universitat d'Alacant, per la qual es convoquen proves selectives per a l'accés lliure en la plantilla de personal laboral d'aquesta.  
En compliment del que disposa l?estatut d'aquesta universitat, aprovat pel Decret 107/1985, de 22 de juliol (Diari Oficial de la Generalitat Valenciana de 26 de setembre), i en el Conveni Col·lectiu de personal laboral de les universitats públiques de la Comunitat Valenciana, i a fi d'atendre les necessitats de personal d'administració i serveis,  
Aquest Rectorat, fent ús de les competències que li atribueix l'article 18 de la Llei 11/1983, de Reforma Universitària, en relació amb l'article 3r. e) d'aquesta norma, i també l?estatut d'aquesta universitat, acorda convocar proves selectives per a la promoció en la plantilla laboral de la Universitat d'Alacant, segons les següents:  
Bases de convocatòria  
L Normes generals  
1.1. Es convoquen proves selectives per a cobrir les places indicades en l'annex I pel sistema d'accés lliure.  
1.2. A aquesta convocatòria li seran aplicats l?Estatut de la Universitat d'Alacant, el Conveni Col·lectiu de personal laboral de les universitats valencianes i la normativa de caràcter general aplicable directament o supletòria.  
1.3. El procés selectiu constarà:  
- Prova pràctica,   
- Prova teòrica (ambdues detallades en l'annex I)  
- Concurs de mèrits, d'acord amb el barem següent:  
a) Mèrits acadèmics: fins un màxim de 1,00 punts, segons la titulació i l'especialitat en relació al tipus de plaça.  
b) Experiència professional: fins un màxim de 2,25 punts, d'acord amb l'activitat laboral desenvolupada en treballs semblants a la plaça que s'opta.  
c) Coneixement de valencià: fins 0,50 punts, en relació amb el grau de coneixement d'aquesta llengua.  
d) Formació rebuda: fins un màxim de 0,25 punts, segons el contingut i durada de cada curs.  
e) Altres mèrits: fins 1,00 punts, d'acord amb les qualificacions o desenvolupament professional d'activitats no directament vinculades al treball a realitzar.  
1.4. Les dues proves descrites en primer Lloc seran eliminatòries i la proposta d'aspirants seleccionats serà igual al número de places convocades, resultant del còmput de les qualificacions obtingudes en els tres apartats.  
2. Requisits dels candidats  
2.1. Per a l'admissió a la realització de les proves selectives, els aspirants hauran de reunir els requisits següents:  
2.1.1. Tenir la nacionalitat espanyola.  
2.1.2. Haver fet els divuit anys.  
2.1.3. Complir els requisits específics indicats en l'annex I en relació amb cada plaça convocada.  
2.1.4. No patir malaltia, ni estar limitat físicament o psíquica de manera incompatible amb l?exercici de les corresponents funcions.  
2.1.5. No haver estat separat mitjançant expedient disciplinari del servei de qualsevol de les administracions públiques, ni estar inhabilitat per a l?exercici de les funcions corresponents.  
2.2. Tots els requisits establerts en les bases 2.1 i 2.2 hauran de posseir-se el dia d'acabament del termini de presentació de sol·licituds i mantenir-los fins el moment de l?ingrés com a personal laboral fix.  
3. Sol·licituds  
3.1. Els qui vulguen prendre part en aquestes proves selectives hauran de presentar la sol·licitud corresponent, que els serà facilitada gratuïtament en el Rectorat de la Universitat d'Alacant. En la instància s'adjuntaran una fotocòpia del Document Nacional d'Identitat i de l'expedient personal complet i detallat i amb la documentació justificada. No es consideraran aquelles circumstàncies no justificades en el moment de la presentació de la sol·licitud.  
3.2. La presentació de sol·licituds es farà al registre general de la universitat (edifici de Gerència I) o en la forma establerta a l'article 66 de la Llei de Procediment Administratiu, en el termini de vint dies naturals, comptadors a partir del següent al de publicació d'aquesta convocatòria en els taulers d'anuncis d'aquesta universitat.  
Les sol·licituds subscrites per espanyols o espanyoles a l'estranger podran cursar-se, en el termini expressat en el paràgraf anterior, a través de les representacions diplomàtiques o consulars espanyoles corresponents, les quals les trametran tot seguit a l'organisme competent. S'adreçaran al Rector de la Universitat d'Alacant.  
3.3. En la tramitació de les sol·licituds dels aspirants hauran de tenir en compte:  
3.3.1. Les sol·licituds s'hauran de dirigir a l'òrgan indicat en la base 3.2 i s'adjuntarà una fotocòpia del DNI.  
3.3.2. Els drets d'examen seran de 500 pessetes. Aquests drets s'hauran d'ingressar a l'oficina de la Caixa d'Estalvis Provincial d'Alacant, situada a la Universitat d'Alacant. En la sol·licitud haurà de figurar el segell de l'esmentada Caixa d'Estalvis confirmatiu del pagament dels drets. La seua falta determinarà l'exclusió de l'aspirant.  
3.4. Els errors de fet que poguessen advertir-se, podran solucionar-se en qualsevol moment, d'ofici o a petició de l'interessat.  
4. Admissió de candidats  
4.1. Acabat el termini de presentació d'instàncies, el Rector de la Universitat dictarà una resolució en el termini màxim de set dies, que es publicarà en els taulers d'anuncis de la universitat, i on, a més de declarar aprovada la llista d'aspirants admesos i exclosos, es farà constar el Lloc i la data de començament dels exercicis, i la relació dels aspirants exclosos dient les causes d'exclusió. En la relació hauran d'esmentar, en qualsevol cas, els cognoms, el nom i el número del DNI.  
4.2. Els aspirants exclosos disposaran d'un termini de deu dies, comptadors des del dia següent al de la publicació de la resolució per a esmenar el defecte que haja motivat l'exclusió.  
Contra aquesta resolució podrà interposar-se recurs de reposició en el termini d'un mes, comptador a partir del dia següent al de la publicació, davant el rectorat de la universitat convocant, el qual resoldrà allò que pertoque.  
Si no es presenta recurs de reposició, l'escrit d'esmenes de defectes es considerarà recurs de reposició si l'aspirant fos exclòs definitivament de la realització dels exercicis.  
4.3. En tot cas, a fi d'evitar errors i, si n'hi haguessen, fer possible la seua reparació en temps i forma, els aspirants comprovaran fefaentment no solament que no figuren en la relació d'exclosos sinó, a més que els seus noms figuren en les relacions d'admesos.  
Els drets d'examen seran reintegrats, d'ofici, als aspirants que hagen estat exclosos definitivament de la realització de les proves selectives.  
5. Els tribunals  
5.1. Els tribunals qualificadors d'aquestes proves estaran formats, d'acord amb el que disposa l'article 7.5 del Conveni Col·lectiu, pel Gerent, dos representants de la universitat, dos del comitè d'empresa, un per cada central sindical més representativa i el Cap del Servei de Gestió de Personal.  
5.2. Els membres dels tribunals hauran d'abstenir-se d'intervenir, notificant-ho al Rector de la Universitat, quan hi concórreguen circumstàncies de les previstes a l'article 20 de la Llei de Procediment Administratiu, o si han fet treballs de preparació d'aspirants a proves selectives en els cinc anys anteriors a la publicació d'aquesta convocatòria.  
El president podrà sol·licitar als membres del tribunal una declaració expressa de no trobar-se sotmesos a les circumstàncies previstes a l'article 20.  
Així mateix els aspirants podran recusar els membres dels tribunals quan concórreguen les circumstàncies previstes en aquesta base.  
5.3. Amb anterioritat à la iniciació de les proves selectives l'autoritat publicarà la resolució per la qual es nomenen els nous membres del tribunal que hagen de substituir els qui hagen perdut la seua condició.  
5.4. Feta prèviament la convocatòria pel president, es constituirà el tribunal, amb assistència, si més no, de la majoria absoluta dels seus membres, titulars o suplents. La sessió de constitució es farà en el termini màxim de trenta dies a partir de la seua designació.  
En aquesta sessió, el tribunal haurà de prendre totes les decisions que li corresponguen amb vista al correcte desenvolupament de les proves selectives.  
5.5. A partir de la seua constitució, el tribunal per a actuar de manera vàlida requerirà la presència de la majoria absoluta dels seus membres, titulars o suplents.  
5.6. Dins la fase d'oposició el tribunal resoldrà tots els dubtes que poguessen sorgir en l'aplicació d'aquestes normes, i també tot el que. s'haja de fer en els casos no previstos.  
El procediment d'actuació del tribunal s'ajustarà en tot moment allò disposat en la Llei de Procediment Administratiu.  
5.7. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, limitant-se aquests assessors a prestar col·laboració en les seues especialitats tècniques. La designació dels assessors s'haurà de comunicar al rectorat de la universitat convocant.  
5.8. El tribunal qualificador adoptarà les mesures necessàries en aquells casos en què calga, de forma que els aspirants amb minusvàlues tinguen condicions similars per a la realització dels exercicis a la resta dels participants. En aquest sentit, s'establiran, per a les persones amb minusvàlues que ho sol·liciten i en la forma prevista a la base 3.5.2, les adaptacions possibles en temps i mitjans per a la seua realització.  
5.9. El tribunal qualificador de les proves adoptarà les mesures oportunes per a garantir que els exercicis de la fase d'oposició es corregeixen sense que es conega la identitat dels aspirants. El tribunal exclourà els opositors en els fulls d'examen dels quals figuren noms, trets, marçues o signes que permeten conèixer la identitat d'aquests.  
5.10 A efectes de comunicacions i d'altres incidències, el tribunal tindrà la seu al Servei de Gestió de Personal de la Universitat, campus de Sant Vicent, telèfon 1608216, ext. 1151.  
El tribunal disposarà que en aquesta seu almenys una persona, membre o no del tribunal, atenga totes les qüestions plantejades en relació amb aquestes proves selectives.  
5.11. En cap cas el tribunal no podrà aprovar ni declarar que ha superat les proves selectives un nombre d'aspirants superior al de les places convocades. Qualsevol proposta d'aprovats que contravinga allò establert serà nul·la de ple dret.  
5.12. Els tribunals tindran la categoria cinquena de les indicades en el Decret 200/1985 del Consell de la Generalitat Valenciana, amb les quanties actualitzades per la normativa vigent.  
6. Desenvolupament dels exercicis  
6.1. Els primers exercicis començaran abans del dia 30 de setembre de 1991, si fos possible d'acord amb les publicacions successives. Oportunament es comunicarà el Lloc i l'hora de la realització de la prova.  
El tribunal haurà de publicar el resultat dels processos de concurs dels aspirants que superen els exercicis almenys 48 hores abans de la publicació de la relació de candidats proposats per a cobrir les vacants ofertes.  
6.2. En qualsevol moment els aspirants podran ser requerits pels membres del tribunal amb la finalitat que acrediten la seua personalitat.  
6.3. Els aspirants seran convocats per a cada exercici en convocatòria única, i en seran exclosos de l'oposició els qui no es presenten, tret dels casos degudament justificats i lliurement apreciats pel tribunal.  
6.4. La publicació dels successius anuncis de realització del segon i de la resta dels exercicis l'efectuarà el tribunal en els locals on haja tingut Lloc el primer exercici, a més d'a la seu del tribunal i per qualsevol altre mitjà si es creu adient per a facilitar la seua màxima divulgació, amb suficient antelació al començament d'aquests. O quaranta-vuit hores en cas de no haver una comunicació anterior al calendari complet d'actuacions.  
6.5. Si en el transcurs del procediment selectiu arribés a coneixement del tribunal que algun dels aspirants no complia els: requisits necessaris per a participar en la convocatòria, prèvia audiència de la persona interessada, ho comunicarà al Rector de la Universitat, el qual haurà de donar compte als òrgans competents de les inexactituds o falsedats en què haguessen pogut incórrer els aspirants, a l'efecte que pertoque.  
Contra l'exclusió del aspirant es podrà interposar recurs de reposició davant aquesta autoritat indicada en el paràgraf anterior.  
6.6. Els aspirants minusvàlids i/o discapacitats que en la sol·licitud hagen fet constar la petició d'adaptació hauran de concórrer a l'exercici amb el corresponent certificat acreditatiu de la minusvàlua i/o discapacitat, a fi de poder fer efectiva, en el seu cas aquesta petició.  
7 Relació d'aprovats  
7.1. Acabades les proves selectives, el tribunal farà públiques, al Lloc o als Llocs de realització del darrer exercici, a més d'a la seu del tribunal i en aquells altres que ho estime oportú, la relació d'aspirants aprovats, per l'ordre de puntuació que hagen obtingut, fent constar el número del Document Nacional d'Identitat.  
El president del tribunal enviarà còpia de la relació d'aprovats al Rector de la Universitat, especificant, igualment, les dades establertes en el paràgraf anterior.  
8. Presentació de documents i nomenament de funcionaris 8.1. En el termini de vint dies naturals, a comptar des del dia següent a aquell en què es van fer públiques les Llistes d'aprovats al Lloc o Llocs d'examen, els opositors aprovats hauran de presentar al registre general de la universitat els següents documents:  
A) Fotocòpia del DNI.  
B) Fotocòpia del títol de Graduat Escolar o certificació acadèmica que acredite haver realitzat tots els estudis per a l'obtenció d'aquest.  
C) Declaració jurada o promesa de no haver estat separat mitjançant expedient disciplinari, del servei de cap administració pública, ni trobar-se inhabilitat per a l?exercici de funcions públiques, segons el model que figura com a annex IV d'aquesta convocatòria.  
D) Els aspirants que tinguen la condició de minusvàlids hauran de presentar un certificat dels òrgans competents del Ministeri de Treball i Seguretat Social que acredite aquesta condició i, igualment, hauran de presentar certificat dels esmentats òrgans o de l'administració sanitària que acredite la compatibilitat amb l?execució de les tasques i funcions corresponents.  
8.3. Les persones que, dins del termini fixat, i tret dels casos de força major, no presentassen la documentació o del seu examen es deduís que hi manca algun dels requisits no podran subscriure el contracte i quedaran anul·lades les seues actuacions, sense perjudici de la responsabilitat en què haguessen incorregut per falsedat en la sol·licitud inicial.  
8.4. La fixació de l?horari, destinació i altres condicions específiques dels llocs de treball que componen l?oferta vindran determinats en virtud del concurs previst en l'article 7.  
del Conveni Col·lectiu.  
8.5. Serà d'aplicació el període de prova establert en l'article 7.7 del vigent conveni col·lectiu.  
8.6. Les persones que superen les proves hauran d'acreditar el coneixement de valencià o s'hauran de comprometre a realitzar els cursos de perfeccionament oportuns.  
9 Normes finals u  
9.1. Amb la publicació de la fixació del calendari de proves es farà pública la composició dels tribunals, a la vegada que, si escau per l'autoritat convocant, s'ampliarà el contingut de l'annex I.  
9.2. Aquesta convocatòria i tots els actes administratius que se'n, deriven i de les actuacions dels tribunals podran ser impugnades pels interessats en els casos i en la manera establerts per la Llei de Procediment Administratiu.  
Així mateix, l'administració podrà revisar les resolucions dels tribunals d?acord amb el que preveu la norma indicada.  
Alacant, 2 de setembre de 1991.  
El Rector:   
Ramón Martín Mateo  
ANNEX I  
Places objecte de la convocatòria  
Denominació: Operador.  
Catalogació de la placa: C14B  
Nombre de vacants: 3  
Destinació: Centre de Processament de Dades de la Universitat d'Alacant, amb actuació en els campus de Sant Vicent i Sant Joan.  
Requisits específics: títol de BUP, FP2 o equivalent, o acreditació laboral d'acord amb el que estableix l'article 22 del Conveni Col·lectiu, estimada en un mínim de dos anys.  
Funcions: atenció, manteniment i desenvolupament de l'activitat dels usuaris i dels mitjans i de les instal·lacions informàtiques de la universitat.  
Procés de selecció:  
- Prova pràctica sobre un conjunt o unitat d'exercicis amb material adequat a fi de demostrar els coneixements i les habilitats de les funcions a realitzar.  
- Prova teòrica que versarà sobre coneixements de les matèries del temari següent:  
- Sistemes operatius  
- Sistemes perifèrics  
- Comunicacions  
- Sistema MS-DOS  
- Anglès  
Denominació: Oficial II de laboratori.  
Catalogació de la plaça: D12A  
Nombre de vacants: 1  
Destinació: Laboratori de Biologia de la Secció de Biologia del Departament de Ciències Ambientals i Recursos Naturals.  
Requisits específics: Títol de BUP, FP2 o equivalent, o acreditació laboral d?acord amb el que estableix l'article 22 del Conveni Col·lectiu, estimada en un mínim de dos anys.  
Funcions: atenció i manteniment de laboratori sense resposabilitats tècniques, però realitzades amb suficient correcció i eficàcia, amb l'ajuda dels superiors en treballs senzills d'ordenació, catalogació i conservació de material i productes d'experimentació o pràctics.  
Procés de selecció:  
- Prova pràctica on es plantejarà als aspirants la realització d'un conjunt d'activitats a desenvolupar en el laboratori de Biologia on es disposa de material adequat a fi que demostre els seus coneixements i l'habitual pràctica, d?acord amb les funcions i temes específics de la plaça.  
- Prova teòrica sobre les matèries següents:  
- Ajut a la preparació de pràctiques de laboratori de Biologia i en la preparació del material biològic per a anàlisi.  
- Ajut en el maneig d' instrumental biològic per a pràctiques.  
Denominació: Ordenança   
Catalogació de la plaça: E09A   
Nombre de vacants: 2  
Destinació: instal·lacions de la Universitat d'Alacant en els campus de Sant Vicent i Sant Joan.  
Requisits específics: certificat d'estudis primaris.  
Funcions: vigilància d'aules i locals interiors durant les hores establertes de servei, obrir i tancar les portes, execució d'encàrrecs i avisos, i lliurament, recollida i franqueig de correspondència.  
Procés de selecció:  
Primer exercici: qüestionari de respostes alternatives sobre l'estatut de la universitat i coneixements de cultura general.  
Segon exercici: operacions de càlcul senzilles.